**Referat af årsmøde og generalforsamling den 31.10.2019 kl. 19.00 i Klostersalen**

**Årsmødet** blev indledt med velkomst af formanden for Birgittaforeningen Grethe Holmriis, som straks gav ordet til bestyrelsens foreslåede ordstyrer til generalforsamlingen 2019, Erik Kirkegaard Mikkelsen.

Han konstaterede, at generalforsamlingen var lovlig og gav ordet til formanden med beretning om årets gang 2018-19 i foreningen:

Ad 1: Mange fine fotos i power-point-show illustrerede det forgangne års traditionelle, men også nye arrangementer:

25.11.18 Jul i Museumsgården

27.12. Julevandring 3. juledag med beretningen om De tre vise mænd ved Jørgen Kruse

2019. Påskevandring ved Anni Engedal palmesøndag gennem Alstrup Krat til Dania med afsluttende suppespisning i Klostret

Bededagsvandring ved Erik Hjortshøj med temaet Vand, som det forefindes i Munkholmanlægget med kilder, skovsøer og åløb. Afslutning med kaffe og vandkringle

4.-5. maj: 2 dages vandring ved Anette Klattrup i den hellige Birgittas fodspor fra Mariager til Hadsund, til Bramslev Bakker og med Svanen tilbage til Mariager

Birgitta-retræte 14.-16. juni på Ådalen ved Grethe Holmriis

Morgensang i Mariager kirke ved kirkens præster på skift, en kort andagt og derefter en kort vandring i området ved skiftende bestyrelsesmedlemmer, tirsdagene 18.6., 16.7. og 13.8. kl 9

Midsommervandring torsdag 20.6. langs Mariager Fjord ved Jørgen Kruse med oplæsning fra Møllehaves Noas ark

Kort vandring med afsyngelse af sange fra Himmerigs Plads op til aftensang i Mariager kirke 24.9., 22.10. og 19.11. kl 18.30/19

Birgittarejse til Vadstena 26.-29.9. i samarbejde med Karen-Marie Holst Jannerup

Præsentation af foreningen på Fjordvang i den kommunale seniorhøjskole

Litteraturaften torsdag 10.10. i samarbejde med Mariagerfjord-bibliotekerne med Pia Grandjean Odderskov og hendes roman Dronning Bodil

Beretningen blev modtaget med applaus

Ad 2: Stella forelagde på humoristisk vis det reviderede regnskab, som blev godkendt

Ad 3: Kontingentet forblev kr 100 pr medlem

Ad 4: På valg var Jørgen, Stella og Anni, der alle genvalgtes.

Ad 5: Som suppleant genvalgtes Kirsten og Hans Jørgen, hvoraf sidstnævnte tillige er revisor

Ad 6: Ingen indkomne forslag

Dirigenten afsluttede herefter generalforsamlingen.

Årsmødet fortsatte med et indlæg af tidl. domprovst i Viborg Stift Arndt Jessen Hansen, som fortalte om den tysk-jødiske filosof Hannah Arendt (1906-1975). Hendes liv omfattede rædslerne under 2. verdenskrig, et rigt forfatterskab indeholdende tænkning om eksistentielle spørgsmål. Især har hun forsøgt at forstå ondskaben, som fulgte med f.eks. naziregimet, og som ikke er til at begribe.

Under indlægget blev der indtaget en dejlig osteanretning med rødvin til.

Der deltog hen ad 50.

Anni.